title: Xatolar sonini imkon qadar kamaytirish uchun
text: |
  Xatolar sonini imkon qadar kamaytirish uchun Pdf ko'rish
  |
  bet | 277/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikXatolar sonini imkon qadar kamaytirish uchun
  tekshirish tartiblaridan foydalanish
  Maʼlumotlarni elektron jadvalga yoki maʼlumotlar bazasi
  dasturiga kiritishda yoki internetdagi formani toʻldirishda
  tekshirish usuli yordamida notoʻgʻri maʼlumotlar kiritilishini
  kamaytirish mumkin.
  Tekshirish – maʼlumotning notoʻgʻri
  kiritilishining oldini olishga yordam beradigan usuldir.
  Maʼlumotlar bazasi yoki elektron jadvalni sozlayotganingizda,
  maʼlum bir katakka qaysi turdagi maʼlumot turi kiritilishi
  kerakligini tekshirish qoidasini oʻrnatishingiz mumkin.
  Kompyuter tizimiga kiritilgan maʼlumotlar haqiqiy boʻlishi
  mumkin, ammo ular doim ham toʻgʻri boʻlavermaydi.
  Misol tariqasida kimningdir yoshini 11 emas, balki 16 deb
  kiritilganini koʻrsatish mumkin. Agar tekshirish qoidasida 1
  yoshdan 50 yoshgacha boʻlgan barcha yosh koʻrsatkichlari
  haqiqiy deb olingan boʻlsa, ularning ikkalasi ham haqiqiy
  maʼlumot boʻlishi, lekin toʻgʻri maʼlumot boʻlmasligi mumkin.
  Maʼlumotni kompyuter tizimiga kiritishda yuqori aniqlikni
  taʼminlash uchun, odatda, tekshirish deb ataluvchi bir usul
  ham qoʻllaniladi. Tekshirish paytida maʼlumotlar boshqa
  shaxs tomonidan kiritilishi mumkin va kiritilgan ikki matn
  bir-biri bilan taqqoslanadi. Ma’lumotdagi farq kiritilgan
  maʼlumotning toʻgʻriligini tekshirish uchun dastlabki hujjat
  bilan taqqoslanadi. Xato yozish ehtimolini kamaytirishda turli
  tekshirish usullarini qo‘llash mumkin.
  KALIT SOʻZLAR
  Tekshirish: notoʻgʻri maʼlumot turini kiritmaslik uchun qoidalarni
  oʻrnatishda foydalanish mumkin boʻlgan tekshiruv usuli.
  Oraliqlarni tekshirish
  Siz kiritgan maʼlumotlar maʼlum bir oraliqqa tegishli yoki
  tegishli emasligini tekshiradi. Masalan, siz biror qator uchun
  faqat 10 dan 30 gacha sonlar kiritilishi kerakligini belgilab
  qo‘ydingiz. Agar siz tasodifan ushbu oraliqqa tegishli
  boʻlmagan sonni kiritsangiz, tizim u sonni qabul qilmaydi va bu
  orqali xato qilishingiz ehtimolini kamaytiradi. Siz aniq raqamni
  kiritishingizga to‘g‘ri kelishi mumkin. Masalan, oʻquvchining
  nazorat ishiga maksimal baho 30 ball qilib belgilangan boʻlsin.
  Unda siz 30 dan yuqori qo‘yilmaganligiga ishonch hosil qilish
  uchun ushbu tekshirish usulidan foydalanishingiz mumkin.
  Ammo, agar siz Joe Blogg ismli oʻquvchining ballini 21 deb
  kiritgan boʻlsangiz-u, aslida uning balli 12 boʻlishi kerak
  boʻlsa, sizning tekshirish tizimingiz bu oʻquvchining bahosini
  oʻzgartirib qoʻymaydi va 21 deb qabul qiladi. Tekshirish
  usullari tizimga notoʻgʻri maʼlumotlar kiritish ehtimolini
  kamaytirishgagina yordam beradi. U kiritilgan maʼlumotlarning
  toʻgʻriligini kafolatlay olmaydi.
  |
  | |